Застава филм


Историјат
Историја „Застава филм”-а почиње у лето 1948. године, када је формирано Одељење за производњу филмова Југословенске армије у Београду. Прва остварења су Филмски прегледи из Југословенске армије - хронике и коментари армијског и друштвеног живота. За начелника је постављен мајор Маријан Маринц. Данашњи назив, Војнофилмски центар „Застава филм“ добија 1962. године.

Први наставни, едукативни филм, „Обука у бацању ручних бомби”, режира капетан Чочи Микијели (1948). Ова врста филма постаје „Заставина“ основна, али не и једина делатност. Отворена према јавности, „Застава“ привлачи велики број филмских стваралаца, од којих ће неки постати значајна имена југословенског филма.

У периоду између 1950. и 1960. године, „Застава филм” постаје највећи произвођач краткометражних филмова у земљи. Преовлађују документарни и наставни филм. У исто време, негује се и развија кратки играни филм. 

Период између 1960. и 1980. године, златно је доба „Застава филм”-а. Време пуне ауторске афирмације, богате продукције, високог квалитета и сјајних награда.

Крајем осамдесетих година „Застава филм“ се технички модернизује уводећи поред филмског и комплетан систем видео продукције. 

Период од 1991. до 2000. године је најтежи период постојања и рада „Застава филм“-а. Хиљаде сати документарног материјала из сукоба са простора СФР Југославије забележиле су екипе „Застава филм“-а. Били смо сведоци и хроничари НАТО бомбардовања. Стварање документарног филма инспирисано је временом у коме живимо и традицијом ове установе. И у најтежим временима последње деценије 20. века редитељи, сценаристи, сниматељи „Заставе“, стварају филмове високих уметничких домета.

Тако је „Застава филм“ постала сведок и хроничар историје. Снагу ових аргумената, време не може избрисати. За све године, престижном угледу ове установе, допринео је велики број стваралаца – познатих аутора југословенског и српског филма. На међународним и домаћим фестивалима, они доносе „Застави“, 133 заслужне награде и признања.

Играни филмови

Документарни и кратки филмови 

 1940 ▼ |  1950 ▼ |  1960 ▼ |  1970 ▼ |  1980 ▼ |  1990 ▼ |  2010 ▼

Извори 
Застава филм - званични сајт

Спољашње везе 
 Застава филм - имдб
 Застава филм - филмска банка

Српска кинематографија
Југословенске издавачке куће
Носиоци Сретењског ордена